«Շիրակի պետական համալսարան» հիմնադրամ

Ռազմական ամբիոն

ՆԱԽՆԱԿԱՆ ԶԻՆՎՈՐԱԿԱՆ

ՊԱՏՐԱՍՏՈՒԹՅՈՒՆ

ՀԵՏԱԶՈՏԱԿԱՆ ԱՇԽԱՏԱՆՔ

ԹԵՄԱ՝ <<Ավագ դպրոցականների ռազմահայրենասիրական դաստիարակություն>>

Կատարող՝ Անուշ Երեմոզյան Արտակի

Ղեկավար՝ Ե.Պ.Տոնոյան

Գյումրի 2022

**ԲՈՎԱՆԴԱԿՈՒԹՅՈՒՆ**

[նԵՐԱԾՈՒԹՅՈՒՆ 3](#_Toc113463074)

ԳԼՈՒԽ 1 [ՌԱԶՄԱՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅԱՆ ՆՊԱՏԱԿԸ ՍԿԶԲՈՒՆՔՆԵՐԸ ԵՎ ԽՆԴԻՐՆԵՐԸ 4](#_Toc113463075)

1․1 [ՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅՈՒՆԸ ՈՐՊԵՍ ՍՈՎՈՐՈՂՆԵՐԻ ՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ԵՎ ՊԵՏՈՒԹՅԱՆ ԶԱՐԳԱՑՄԱՆ ՀԻՄՔ 5](#_Toc113463076)

1․2 [ՍՈՎՈՐՈՂՆԵՐԻ ՌԱԶՄԱՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅՈՒՆԸ 7](#_Toc113463077)

1․3 [ՍՈՎՈՐՈՂՆԵՐԻ ՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅԱՆ 9](#_Toc113463078)

[ԻՐԱԿԱՆԱՑՄԱՆ ՈՒՂԻՆԵՐԸ 9](#_Toc113463079)

1․4 [ԴՊՐՈՑԱԿԱՆՆԵՐԻ ՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅՈՒՆ 10](#_Toc113463080)

[ԻՐԱԿԱՆԱՑՆՈՂ ՈՒՍՈՒՑԻՉՆԵՐԻ ՆԱԽԱՊԱՏՐԱՍՏՄԱՆ 11](#_Toc113463081)

1․5[ԳԻՏԱՏԵՍԱԿԱՆ ՀԻՄՔԵՐԸ 11](#_Toc113463082)

[ԳԼՈՒԽ 2](#_Toc113463083) [ՀԱՅՐԵՆԱՍԻՐՈՒԹՅԱՆ ԺԱՄԱՆԱԿԱԿԻՑ ԸՆԿԱԼՈՒՄԸ 15](#_Toc113463084)

[ԵԶՐԱԿԱՑՈՒԹՅՈՒՆ 19](#_Toc113463085)

[ԳՐԱԿԱՆՈՒԹՅԱՆ ՑԱՆԿ 20](#_Toc113463086)

**ՆԵՐԱԾՈՒԹՅՈՒՆ**

Մեր պետության զարգացման ողջ ընթացքում աճող սերնդի ռազմահայրենասիրական դաստիարակության նկատմամբ հոգատարությունը գրավել է առաջնային տեղ: Երիտասարդության գաղափարական դաստիարակության բաղադրիչներից է ռազմահայրենասիրական դաստիարակությունը: Դրա անհրաժեշտությունը պայմանավորված է, երկրի պաշտպանության հետագա ամրապնդման, ազգային բանակի մարտունակության բարձրացմամբ: Բանակ- հասարակության փոխադարձ կապի ամրապնդման գործում նշանակալի դերակատարություն ունեն մեր հանրապետությունում գործող հասարակական պետական կազմակերպությունները ... Իզուր չէ ասված «Այնտեղ, որտեղ բանակն ու ժողովուրդը միասնական են, այնտեղ հայրենիքն անպարտելի է» : Թեկուզ տարբեր ծանրություն ունեն մեր պարտականությունները, սակայն պատասխանատվության առումով բոլորս հավասար ենք, որովհետև այն առաջին հերթին վերաբերում է հայրենիքի անվտանգությանը։ Զինվորական դաստիարակության կողմերից մեկն է հայրենասիրական դաստիարակությունն է, որի կարևոր օղակներն են ընտանիքը, հանրակրթական դպրոցները, բուհերը եւ այլն: Աճող սերնդի դաստիարակությունը ընտանիքում և դպրոցում ունի ընդհանուր շատ կողմեր: Հայրենասիրական դաստիարակությունը և՛ դպրոցում, և՛ ընտանիքում ուղեկցվում է հայրենիքի նկատմամբ սիրո, նվիրվածության ձևավորմամբ, հոգևոր և նյութական արժեքների ճանաչմամբ ու գնահատմամբ: Ընտանեկան դաստիարակությունը հայրենասիրական գիտելիքների ձևավորման նախնական աստիճանն է:

Աճող սերնդի հայրենասիրական դաստիարակության համակարգի հաջորդ օղակը հանրակարթական դպրոցն է: Դպրոցականների հայրենասիրական դաստիարակության գիտակցության ձևավորման կարևոր նախադրյալները հուշում են, որ յուրաքանչ յուր ուսումնական առարկա պետք է բովանդակի աշխարահայացքային եւ բարոյական գաղափարներ:

# ԳԼՈՒԽ 1

# 1․1 ՌԱԶՄԱՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅԱՆ ՆՊԱՏԱԿԸ ՍԿԶԲՈՒՆՔՆԵՐԸ ԵՎ ԽՆԴԻՐՆԵՐԸ

Ռազմահայրենասիրական դաստիարակության նպատակն է՝ երիտասարդների մոտ զարգացնել հայրենասիրական դաստիարակությունը, հայրենասիրությունը, որպես կարևոր հոգևոր բարոյական և սոցիալական արժեք: Նրանց մոտ ձևավորել մասնագիտական կարևոր որակներ, կարողություններ և դրանք հասարակական կյանքի տարբեր ոլորտներում ակտիվորեն իրականացնելու պատրաստակամություն, հատկապես զինվորական ծառայության ընթացքում և դրա հետ կապված պետական ծառայության տարբեր տեսակների ընթացքում: Հայրենասիրական դաստիարակությունը անքակտելիորեն կապված է հայրենիքը պաշտպանելու համար պատանիներին ու երիտասարդներին պատրաստելու գործընթացի հետ, նրանց մոտ բարձր հայրենասիրության գիտակցության, սեփական հայրենիքի նկատմամբ հավատարմության, քաղաքացիական պարտքի և սահմանադրական պարտականությունների կատարման ձևավորման ուղղված համակարգված և նպատակաուղղված գործունեությունն է: Սովորողների հայրենասիրական դաստիարակության արդյունավետ ձևեր են թեմատիկ զրույցները, պատմությունները, վետերանների հետ հանդիպումներ, ավագ սերնդի ներկայացուցիչների հիշողությունները, ընտանեկան նկարների դիտումը, հերոսների հուշարձանները, զորամասեր այցելությունները:

Հետազոտական աշխատանքի նպատակն է.

ա) ուսումնասիրել սովորողների հայրենասիրության ձևավորման նախադրյալները,

բ) ուսումնասիրել հայրենասիրության ընկալումը տարբեր տարիքում

գ) տարբեր արդյունավետ միջոցներով սովորողների մոտ ձեևավորել նվիրվածություն, հայրենասիրություն

դ) սովորողների մոտ հետաքրքրություն առաջացնել մեր պատմական հերոսական անցյալի և նորօրյա հերոսների, սխրագործությունների ու հայրենասիրության մասին:

Խնդիրն է.

ա) տալ բարոյական կատեգորիայի հասկացությունը

բ) պարզել, թե սովորողը ինչ է հասկանում հայրենասիրություն ասելով

գ) բացահայտել այն պատճառները, դաստիարակության ներգործությունները,որոնք սովորողների մոտ ձևավորում են հայրենասիրություն:Մանկության տարիներից է սկսվում անձի ձևավորումը՝ խաղի, հանրօգուտ աշխատանքի, հասակակիցների եւ մեծահասակների հետ շփման պրոցեսում: Այդ տարիներին են ձեւավորվում բարոյական արժեքները՝ բարու ու չարի գաղափարը, ազնվությունը, ընկերասիրությունը, հայրենիքի նկատմամբ անսահման սերը, նրա բարօրության, հզորության ու անկախության համար կյանքը նվիրելու պատրաստակա մու թյունը: Իսկ դպրոցում ուսանելու տարիներին ձեւավորվում են դպրոցականների դրդապատճառները, վարքի ձևերը, գիտելիքները, փորձն ու հմտությունները:

## 1․2 ՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅՈՒՆԸ ՈՐՊԵՍ ՍՈՎՈՐՈՂՆԵՐԻ ՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ԵՎ ՊԵՏՈՒԹՅԱՆ ԶԱՐԳԱՑՄԱՆ ՀԻՄՔ

Պետության կողմից կրթադաստիարակչական աշխատանքներում սովորողների հայրենասիրական և դրա մաս կազմող ռազմահայրենասիրական դաստիարակության հիմնախնդիրը մշտապես եղել է կրթական և ռազմական գերատեսչությունների ուշադրության կենտրոնում: Այդ աշխատանքների ճիշտ կազմակերպումը տարբեր ժամանակներում ստացել է տվյալ ժամանակին բնորոշ լուծումներ: Դաստիարակչական աշխատանքը՝ որպես շարունակական և երկարատև գործընթաց, բավական ընդգրկուն է և ոչ համահավասար բոլոր ուսումնական հաստատությունների համար: Պետության հռչակած հայրենասիրական դաստիարակության գործընթացը հիմք է ծառայում կարճաժակետ և երկարաժամկետ կրթադաստիարակչական, ռազմավարական ծրագրեր մշակելու համար: Սակայն, չնայած այդ հանգամանքին, պետական պատվերի և այդ պատվերի ակնկալվող արդյունքների միջև առկա ջրբաժանը հեռու է ցանկալիից: Պետական պատվերի հիմքում դրված է հասարակության մեջ այնպիսի քաղաքացու ձևավորման խնդիրը, որն իր դրսևորումներով պիտանի կլինի պետությանը և հասարակությանը: «Հայրենասիրությունը կարելի է ձևակերպել որպես հասարակական կյանքի և պետության բոլոր ոլորտներին բնորոշ առավել նշանակալի, անգերազանցելի արժեքների համակարգ։

Բավական երկար ժամանակ դպրոցներում սովորողների ուսուցման գործընթացն իրականացվում էր ուսուցչակենտրոն սկզբունքով, որտեղ տեղեկատվության հիմնական աղբյուրն ուսուցիչն էր: Ժամանակի ընթացքում փոխվեցին տեխնոլոգիաները, բայց տեսական գիտելիքների հաղորդումը կարևորություն է դիտվում մինչ օրս: Ուղիղ համեմատական անցկացնելով ճապոնական, ֆիննական, ամերիկյան կրթական հաստատություններում իրականացվող ուսուցման գործընթացի հետ՝ կարող ենք փաստել, որ այդ երկրներում տեսական գիտելիքների փոխանցման և գործնական հմտությունների ձևավորման հարաբերակցությունը գրեթե հավասար հարթության վրա են դիտվում: Հայաստանում սովորողների հայրենասիրական դաստիարակության համար հիմք են ծառայում հասարակագիտական առարկաների հայեցակարգերն ու առարկայական չափորոշիչները: Իսկ ահա ռազմահայրենասիրական դաստիարակության համար դպրոցներում հիմք են ծառայում «ՆԶՊ», «ՀԺՊ» և «Ֆիզկուլտուրա» առարկաները: Դատելով վերոնշյալից՝ կարող ենք կատարել մասնակի եզրահանգում այն մասին, որ սովորողների հայրենասիրական դաստիարակության մասով բեռն ընկնում է այդ առարկաները դասավանդող ուսուցիչների վրա՝ անկախ այն հանգամանքից, թե ինչ դիրքորոշում ունի այդ ուսուցիչը: Խնդիրն ավելի է բարդանում, երբ այդ նույն ուսուցիչն իր մասնագիտական որակներով ոչ միայն չի կարողանում բավարարել պետական պատվերի պահանջը, այլ նաև լրացուցիչ խնդիրներ է առաջացնում այդ ասպարեզում: Անտարակուսելի է այն հանգամանքը, որ խնդիրն աստիճանաբար դառնում է ավելի օրհասական: Իմ կողմից խնդրի առնչությամբ կատարվել են մի շարք ուսումնասիրություններ: Տեղեկատվության հավաքագրման, օբյեկտիվության պահպանման նպատակով ձեռնարկվել են համապատասխան միջոցներ՝ պարզելու համար սովորողների և ուսուցիչների պատկերացումները հայրենասիրության վերաբերյալ: 2021 թվականին ուսումնասիրություններ են կատարվել մի շարք հանրակրթական ուսումնական հաստատություններում մասնավորապես՝ ՀԱՊՀ ԳՄ ավագ դպրոցումև ՀԱՊՀ ԳՄ ՄՈՒ հաստատություններում: Ընդհանուր առմամբ իմ կողմից իրականացված հարցումներին մասնակցել են 200 սովորող, 30 մանկավարժական աշխատող և ուսուցիչ: Հարցումների ընթացքում պարզել եմ, թե սովորողներն ու ուսուցիչներն ինչպիսի պատկերացում ունեն հայրենասիրության վերաբերյալ: Հարցված սովորողների 90%-ը «Ի՞նչ է հայրենասիրությունը» հարցին պատասխանել են՝ հայրենիքի սահմանները պաշտպանելը, իսկ ուսուցիչների ու մանկավարժական աշխատողների 80%-ը հայրենասիրություն է համարել ուղղակի նվիրվածությունը հայրենիքին: Հատկանշական է, որ թե՛ հայրենասիրության և թե՛ ռազմահայրենասիրության դաստիարակության մեջ ամենակարևորն այն հանգամանքն է, որ «հայրենիքի», «հայրենասեր քաղաքացու» մոդելի բովանդակության և այդ բնորոշմամբ քաղաքացու դաստիարակության պատվիրատուն պետությունն է: Եթե չկա միանական մոտեցում այս հարցում, կամայական, թեկուզև արդյունավետ աշխատանքի արդյունքում, երկարատև դրական ազդեցություն դժվար թե լինի:

##

## 1․3 ՍՈՎՈՐՈՂՆԵՐԻ ՌԱԶՄԱՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅՈՒՆԸ

Դպրոցը նպաստում է աճող սերնդի քաղաքացիական և հայրենասիրական զգացմունքների զարգացմանը: Նա տալիս է կայուն գիտելիքներ, որոնցով դպրոցականները տիրապետում են ժամանակակից գիտությանը և տեխնիկային, նրանց մեջ ձևավորում է գիտական աշխարհայացք, հնարավորություն տալիս հասկանալու բնության եւ հասարակության մեջ տեղի ունեցող երևույթներն ու պրոցեսները: Տվյալ առարկայի մասնագիտական գիտելիքներին զուգահեռ յուրաքանչյուր մանկավարժի առաջնահերթ խնդիրն է աշակերտների մեջ դաստիարակել հայրենասիրական զգացմունքներ և համոզմունքներ, նրանց նախաձեռնությունները վերածել կոնկրետ գործերի: Այդ դեպքում ուսումնական և արտադասարանական աշխատանքների ընթացքում երեխաների հոգում ավելի կխորանա հայրենասիրությունը, որը և կորոշի մարդու ապագա բնավորությունը` գիտակցական բարձր ակտիվությամբ մասնակցելու հայրենիքի պաշտպանության գործին:Երիտասարդության վրա մեծ ներգործություն է ունենում թերթերի, ռադիոյի, հեռուստատեսության, ինտերնետային կայքերի, գրականության, թատրոնի ինֆորմացիան:Այդ պատճառով դպրոցի ուսումնադաստիարակչական աշխատանքները պլանավորելիս պետք է նկատի ունենալ ռազմահայրենասիրական դաստիարակության խնդիրները, սերտ կապ ստեղծել պաշտպանական մարզատեխնիկական կազմակերպության խորհրդի, զորամասերի, հիմնարկ-ձեռնարկությունների, վետերանների խորհուրդների եւ ծնողների հետ:

Դպրոցականների ռազմահայրենասիրական դաստիարակությունը պետք է իրականացվի հետևյալ ուղղություններով`

1. Դպրոցականների մեջ զարգացնել հայրենասիրության գաղափարը, գիտակցված պատկերացում տալ հայրենասիրության մասին:

2. Ծանոթացնել մեր հարենիքի հերոսական անցյալին, հայ ժողովրդի փառավոր մարտական, աշխատանքային ավանդույթներին (Ղարաքիլիսայի, Բաշ-Ապարանի եւ Սարդարապատի հերոսամարտեր):

3. Սեր ու հարգանք ներշնչել զինված ուժերի, մարտական ռազմական աշխատանքի նկատմամբ, ճիշտ ըմբռնել Զինված ուժերի դերը՝ որպես հայ ազգի եւ հայ պետականության միակ երաշխավորի:

4. Դպրոցականների մեջ ձևավորել այնպիսի բարոյահոգեբանական բարձր որակներ, ինչպիսիք են՝ քաջություն, կարգապահություն, պատրաստ լինել սխրագործության, մշտական պատրաստակամություն, հավատ ուժի նկատմամբ:

5. Աշակերտների մեջ դաստիարակել կենդանի հետաքրքրություն ռազմական գործի նկատմամբ, ձգտում ուսումնասիրելու և տիրապետելու ռազմական մասնագիտություններ:

6. Դպրոցականներին ֆիզիկապես կատարելագործել ու կոփել, զարգացնել ուժ, դիմացկունություն, հնարամտություն եւ այլն:

7. Երեխաներին ներգրավել հետեւյալ աշխատանքներում` զբաղվել ընթերցանությամբ, քննարկել ռազմագեղարվեստական, արկածային գրականություն, դիտել և վերլուծել ռազմահայրենասիրական թեմաներով գեղարվեստական ու վավերագրական կինոնկարներ:

8. Ռազմահայրենասիրական դաստիարակությունը պահանջում է նպատակասլացություն եւ հաստատակամություն ամբողջ հասարակայնության եւ հատկապես դպրոցների մանկավարժական կոլեկտիվների ուշադրությունը հրավիրելով այդ գործի վրա :

 Մեծ աշխատանք տարվեց կամավորական ջոկատների մարտական պատրաստման ուղղությամբ: Կազմակերպության ուսումնանյութական բազան գրեթե ամբողջությամբ տրամադրվեց ինքնապաշտպանական ջոկատներին: Կազմակերպության սպաները սովորեցնում էին կամավորներին մարտի դաշտում զինվորի գործողությունների կարգը, տարբեր զինատեսակների կառուցվածքը, անցկացվում էին գործնական պարապմունքներ կրակային պատրաստության եւ այլ ռազմական առարկաներից:

##

## 1․4 ՍՈՎՈՐՈՂՆԵՐԻ ՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅԱՆ

## ԻՐԱԿԱՆԱՑՄԱՆ ՈՒՂԻՆԵՐԸ

Մատաղ սերնդի հայրենասիրական դաստիարակությունը մշտապես գտնվել է ժամանակակից դպրոցի ուշադրության կենտրոնում: Այս հարցն էլ ավելի սուր է ներկայացվում մեր օրերում, քանզի այսօր ակներև է ավանդական հայրենասիրության գիտակցության մակարդակի նվազումը: Այսօր արժեզրկվում են բարոյական մի շարք որակներ: Ժամանակակից գլոբալացման պայմաններում, երբ տեղի են ունենում ոչ միայն մշակույթների ներթափանցում, ինտեգրում, այլև բացասական դրսևորումների ներթափանցում, երբ մեր օրերի հայ իրականությունում զգալիորեն առկա է օտարամոլություն ու հայրենասիրության արժեզրկում կամ նվազում, կարեւոր է դառնում բարոյական արժեքներից հատկապես հայրենասիրության դաստիարակությունը: Իսկ որո՞նք են ուղիները։

Դպրոց, ընտանիք, հասարակություն, ավանդույթներ, մամուլ. կարծում ենք, սրանք են հայրենասիրական դաստիարակության իրականացման ուղիները: Դպրոցների դերն այդ գործում ավելի հստակեցնելու նպատակով զրուցել եմ դպրոցների դաստիարակչական աշխատանքների գծով փոխտնօրենների, ուսուցիչների հետ, ծանոթացել նրանց աշխատանքներին եւ միջոցառումներին: Հիմնականում մեր ուսումնասիրած դպրոց ներում ներկայացրին դաստիարակչական աշխատանքների պլանը, որտեղ առանձին հատվածով ներկայացված էր հայրենասիրության դաստիարակությունը, այնուհետեւ այդ ուղղությամբ կատարած աշխատանք ները հիմնավորեցին լուսանկարներով ու տեսա հոլովակ ներով: Նրանք իրենց դժգոհությունն արտահայտեցին դասագրքերի բովանդակության վերաբերյալ: Ընտանիք, հասարակություն, դպրոց – հայրենասիրական դաստիարակության գործում մայրն է ամենավճռական դեր խաղացողը: Մոր ազդեցությունը մեծ է որպես դաստիարակչուհի եւ ոգևորիչ մարտնչող սերունդների: Հայ կինը կարող է հոգեփոփոխել հայ ընտանիքը եւ դառնալ հայ ազգի հարատևության գրավականը: Չափազանց մեծ է մտավորականության դաստիարակիչ դերակատարությունը: Ճշմարիտ մտավորականությանը պետք է բնորոշ լինեն բարոյական նկարագիրը, բարձր գաղափարականությունը, նոր իդեալներ, արժեքներ ստեղծելու ընդունակությունը, հոգևոր արիությունը, իրենց ժողովրդին խորապես սիրելու և նրա համար նվիրաբերվելու կարողությունը: Հայրենիք ասելով սովորողները պիտի նկատի չունենան այն տարածքը, որ կոչվում է ՀՀ: Հայրենիք ասելով նրանք պիտի հասկանան այն ամենը, ինչը հայինն է՝ մեր պատմությունը, լեզուն ու գրականությունը, Առաքելական եկեղեցին, մշակույթը, մեր ազգային յուրահատկությունները՝ երգը, պարը, ծեսերը, հայի ավանդական կերպարը՝ իր բնորոշ գծերով, սովորույթներով: Պիտի կարողանան պահել մենք-ի ու մեր-ի գաղափարը: Հայրենիքը պիտի լինի երիտասարդների էությունը, մտածելակերպը, ներաշխարհը: Հայրենասիրությունը, մեր կարծիքով, հայրենիքին, ազգին նվիրվելու բարոյականությունն է: Հայրենասիրությունն ազնվություն է, արդարամտություն, աշխատասիրություն, հայրենակցին հարգելու, աջակցելու պատրաստակամություն: Հայրենիքը այն մեծ ուժն է, այն իմաստուն հիմքը, որ միացնելու է նրանց ու հեռավոր որևէ երկրում ապրող, նույնիսկ հայի անուն-ազգանուն չունեցող, բայց իրեն հայ համարող հայրենակցին:

Հասարակական, քաղաքական, սոցիալ-տնտեսական, կրթական եւ այլ ոլորտներում շատ բարեփո խումներ իրականացվեցին: Տեսադաշտից դուրս չմնաց նաեւ բարոյական դաստիարակությունը, որը անձի ընդհանուր դաստիարակության բաղկացուցիչ մասն է եւ անխզելիորեն կապված է սովորողների գաղափարական, աշխատանքային, ֆիզիկական, գեղագիտական դաստիարակության, ի վերջո՝ աշխարհայացքի ձեւավորման հետ: Բարոյական դաստիարակության նպատակն է աշակերտներին հաղորդել բարոյական սկզբունքի և նորմերի մասին գիտելիքներ, նրանց ներգրավել գործունեության տարբեր ոլորտներում, սոցիալ-բարոյական հարաբերությունների համակարգում, որոնք համապատասխանում են տվյալ ժամանակաշրջանում գործող պահանջներին, կանոններին ու նորմերին:

Ուսումնական գործընթացում հարստանում է երեխայի կենսափորձը, ընդլայնվում է ճանաչողական ոլորտը, զարգանում են զգացմունքները, կամքը և բարոյական կերպարը: Դպրոցում ուսուցիչներն անցկացնում են տարբեր միջոցառումներ հայրենիքի, հավատարմության և նվիրվածության, աշխատանքի, գեղեցիկի, գեղագիտական զգացմունքների և այն ամենի մասին, ինչը ձևավորում է բազմակողմանի զարգացած, ներդաշնակ մարդ-քաղաքացի եւ հայրենասեր:

Տարբեր տարիքի երեխաների հոգեկան հատկությունների ուսումնասիրությունը հնարավորություն է տալիս ճիշտ որոշելու երեխաների ուսումնա-դաստիարակչական աշխատանքների բովանդակությունը և ցուցաբերել անհատական մոտեցում: Իսկ երեխայի բարոյական հատկությունների զարգացումը իրենից ներկայացնում է նրա գործունեության տարբեր տեսակներով պայմանավորված փոփոխությունների բարդ ու երկարատեւ գործընթաց: Տարրական դասարաններում բարոյական գնահատումները պարզելու համար ուսուցիչը օգտվում է զրույցի, դիտումների մեթոդներից, կարդում է հեքիաթներ եւ պատմվածքներ հերոսների, քաջերի մասին ու այդ ընթացքում ուշադրություն է դարձնում երեխաների դրսևորած վերաբերմունքին, ժեստերին, միմիկային, արած արտահայտություններին:

##

## 1․5 ԴՊՐՈՑԱԿԱՆՆԵՐԻ ՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅՈՒՆ

## ԻՐԱԿԱՆԱՑՆՈՂ ՈՒՍՈՒՑԻՉՆԵՐԻ ՆԱԽԱՊԱՏՐԱՍՏՄԱՆ

## ԳԻՏԱՏԵՍԱԿԱՆ ՀԻՄՔԵՐԸ

Մանկավարժական հետազոտությունները և կրթության պրակտիկան թույլ են տալիս ի հայտ բերել հետազոտվող խնդրի մի քանի կողմեր, որոնք բավականաչափ ուսումնասիրված չեն. ժամանակակից պայման ներում սովորողների հայրենասիրական դաստիարակության ուղղությամբ ապագա ուսուցիչների նապատրաստման համակարգի, այդ գործընթացի կատարելագործման ուղիների ոչ բավարար վերլուծություն, ապագա ուսուցիչների նախապատրաստմանը նպաստող պայմանների բացակայություն, նախապատրաստման ամբողջական բնույթին և յուրահատկությանը համապատասխանող մեթոդաբանական մոտեցման ոչ բավարար մշակվածություն: Մեր կարծիքով՝ սովորողների հայրենասիրական դաստիարակությունն իրականացնող ապագա ուսուցիչների նախապատրաստման խնդրում գլխավորը մանկավարժական հիմքի մշակումն է: Սովորողների հայրենասիրական դաստիարակությունն իրականացնող ապագա ուսուցիչների նախապատրաստումը կիրականացվի առավել արդյունավետ, եթե՝

1. սովորողների հայրենասիրական դաստիարակությունն իրականացնող ապագա ուսուցիչների նախապատրաստումը դիտարկվի որպես մասնագիտական-մանկավարժական նախապատրաստման համակարգի մաս, որպես բարդ ենթահամակարգ մի համակարգի, որի ամբողջականությունը ձեռք է բերվում նրա բաղադրատարրերի (բարոյահոգեբանական, մեթոդաբանական, տեսական, մեթոդական, տեխնոլոգիական) համադրմամբ.

2. որպես նախապատրաստման տեսական-մեթոդական ռազմավարություն հանդիսանա ինտեգրատիվ-գործունեության մոտեցումը, որը ենթադրում է նախապատրաստման համակարգի և նրա մակարդակների տարբեր բաղադրատարրերի համադրում` ուսուցման բազմաբնույթ ձևեր և բովանդակություն ունեցող գործունեության հիման վրա.

3. որպես նախապատրաստման նպատակ դիտվի սովորողների հայրենասիրական դաստիարակություն իրականացնող ապագա ուսուցիչների պատրաստության ձևավորումը, որը բնորոշվում է որպես բարդ անհատական կրթություն.

4. նախապատրաստման բովանդակությունը սահմանվի՝ հաշվի առնելով «հայրենասիրություն» հասկացության բովանդակությունը, ժամանակակից պայմաններում հայրենասիրական դաստիարակության խնդիրներն ու առանձնահատկությունները.

5. ստեղծվեն այնպիսի պայմաններ, որոնք կնպաստեն սովորողների հայրենասիրական դաստիարակությունն իրականացնող ապագա ուսուցիչների բարոյահոգեբանական եւ արդյունավետ գործնական պատրաստականության կողմերի ձեւավորմանը՝ակտիվ ուսումնաճանաչողական գործունեության մղող տարբեր խթանների համադրում, ուսումնաճանաչողական գործունեության կազմակերպման տարա բնույթ ձեւերի օգտագործում, պարապմունքների ժամանակ հուզական մթնոլորտի ստեղծում, մանկավարժական փուլի տարբեր առարկաների փոխկապակցվածության ապահովում, ուսանողների ուսումնական գործունեության տարբեր տեսակների (ուսումնաճանաչողական, ուսումնագործնական եւ ինքնուրույն պրակտիկ գործունեություն) համադրում:

Հայրենասիրական դաստիարակությունն իրականացվում է դաստիարակչական աշխատանքի մյուս ուղղությունների հետ միասին: Այն փոխկապակցված է քաղաքացիական դաստիարակության հետ, սակայն, մեր կարծիքով, առավել նպատակահարմար է հայրենասիրական դաստիարակությունը դիտել ոչ թե որպես վերջինիս մաս, այլ որպես դաստիարակչական աշխատանքի ինքնուրույն ուղղություն: Հայրենասիրական դաստիարակությունն անքակտելիորեն կապված է նաև ինտերնացիոնալ, բարոյական, աշխատանքային դաստիարակության հետ: Այս ուղղություններից յուրաքանչյուրն իր խնդիրներն է լուծում, բայց համեմատական վերլուծությունը ցույց է տալիս նաեւ ընդհանուր խնդրի առկայությունը, ինչը պայմանավորում է դրանց համալիր լուծման անհրաժեշտությունը, այսինքն՝ հայրենասիրական դաստիարակությունը կարծես «մի շարանի վրա է դնում», համադրում դաստիարակչական աշխատանքի տարբեր ուղղությունները: Սովորողների հայրենասիրական դաստիարակությանը ապագա ուսուցիչների նախապատրաստությունն իրենից ներկայացնում է ամբողջական, բազմաչափ եւ բազմամակարդակ մանկավարժական գործունեություն, ինչը թույլ է տալիս այն դիտել որպես համակարգ: Սովորողների հայրենասիրական դաստիարակությանն ուղղված՝ ուսուցիչների մասնագիտական-մանկավարժական նախապատրաստ ման ընդհանուր համակարգում մենք առանձնացնում ենք հետեւյալ փոխկապակցված բաղադրա տարրերը՝ բարոյահոգեբանական նախա պատրաստում, մեթոդաբանական, տեսական, մեթոդական եւ տեխնոլոգիական նախապատրաստում:

Սովորողների հայրենասիրական դաստիարակությունն իրականացնող ապագա ուսուցիչների նախապատրաստման հետազոտության և կազմակերպման տեսական մեթոդաբանական ռազմավարությունն է հանդիսանում ինտեգրատիվ-գործնական մոտեցումը, որը ենթադրում է նախապատրաստման համակարգի տարրերի համադրում և նախապատրաստման կիրառում նրա տարբեր մակարդակներում (նախամասնագիտական և մասնագիտական)՝ տեսակներով, ձևերով և բովանդակու թյամբ տարբեր գործունեության ընդգրկման հիման վրա:

Այսպիսով՝ կարելի է եզրակացնել, որ.

1. աճող սերնդի հայրենասիրական դաստիարակության հիմնահարցը հրատապ է մարդկային հասարակության զարգացման բոլոր փուլերում: Ներկայումս, մեր հասարակության կյանքի բոլոր ոլորտներում արմատական վերափոխումների հետ կապված, հիմնահարցը հատուկ նշանակություն է ձեռք բերում: Քաղաքականության, տնտեսության, կրթության մեջ տեղի ունեցող փոփոխությունները պահանջում են «հայրենասիրություն» հասկացության էության եւ բովանդակության հատուկ վերլուծություն:

2. Հայրենասիրության բազմակողմանի վերլուծությունը հիմք է տալիս առանձնացնել նրա կառուցվածքում մի քանի բաղադրիչ տար րեր՝ մտավոր, հուզակամային և գործնական: Այդպիսի մոտեցումը թույլ է տալիս հայրենասիրական դաստիարակությունը դիտել որպես մանկավարժների եւ սաների փոխգործակ ցության գործընթաց, որն ուղղված է հայրենասիրական զգացմունքների զարգացմանը, հայրենասիրական համոզմունքների և սաների հայրենասիրական կայուն վարքագծի ձևավորմանը:

3. Աճող սերնդի հայրենասիրական դաստիարակությունն իրականացնելու գործում առաջատար դեր են խաղում մանկավարժները, հետևաբար առանձնապես հրատապ է դառնում ժամանակակից պայմաններում՝ դաստիարակչական աշխատանքի տվյալ ուղղության գործում ապագա ուսուցիչների նախապատրաստման հիմնահարցի մշա կումը:

4. Սովորողների հայրենասիրական դաստիարակություն իրականացնող ապագա ուսուցիչների նախապատրաստման տեսական-մեթոդաբանական հիմքերի մշակման համար ժամանակակից պայմաններում անհրաժեշտ է այնպիսի մոտեցում, որը հաշվի է առնում ժամանակակից մանկավարժության նվաճումները եւ դաստիարակչական աշխատանքի դիտարկվող ուղղության առանձնահատկությունները: Այդպիսի մոտեցում, մեր կարծիքով, հանդիսանում է ինտեգրատիվ-գործնական մոտեցումը, որ դասվում է մեթոդաբանության կոնկրետ-գիտական մակարդակի շարքում: Այդ մոտեցման իրականացումը հենվում է ժամանակակից հասարակության պահանջներին նախապատրաստ վելու բովանդակության ինտեգրատիվության, համարժեքության, պարուրաձեւ զարգացման, տարբերակվածության, ալգորիթմիզացիայի սկզբունքների վրա:

5. Սովորողների հայրենասիրական դաստիարակություն իրականացնող ապագա ուսուցիչների նախապատրաստումը, ինտեգրատիվ-գործնական մոտեցումը հաշվի առնելով, ներակայանում է որպես համակարգ, որպես հարաբերականորեն ինքնուրույն տարր՝ ապագա ուսուցիչների մասնագիտական նախապատրաստման ընդհանուր համակարգում: Նախապատրաստման հիմնական նպատակը դաստիարակչական աշխատանքի դիտարկվող ուղղության հանդեպ սովորողների մոտ պատրաստականության ձևավորումն է: Սովորողների հայրենասիրական դաստիարակություն իրականացնող ապագա ուսուցիչների նախապատրաստման գործընթացն իրականացվում է ընդհանուր և յուրահատուկ սկզբունքների հավաքականության հիման վրա, որոնք արտացոլում են ամբողջական մանկավարժական գործընթացի ընդհանուր օրինաչափությունները և դաստիարակչական աշխատանքի տվյալ ուղղության առանձնահատկությունները:

# ԳԼՈՒԽ 2

# 2․1 ՀԱՅՐԵՆԱՍԻՐՈՒԹՅԱՆ ԺԱՄԱՆԱԿԱԿԻՑ ԸՆԿԱԼՈՒՄԸ

Հայրենասիրության ժամանակակից ընկալումը բնութագրվում է ոչ միօրինակությամբ: Շատ բանում այն բացատրվում է տվյալ երևույթի բարդ նյութով, նրա բովանդակության բազմակողմանիությամբ և արտահայտման ձևերի բազմազանությամբ: Դա պայմանավորված է առաջին հերթին Հայաստանի ռազմաքաղաքական իրավիճակով, աշխարհաքաղաքական դիրքով, Ադրբեջանի և Թուրքիայի հետ հարաբերությունների բնույթով:

Բացի դրանից, հայրենասիրության խնդիրը դիտարկվում է տարբեր հետազոտողների կողմից տարբեր պատմական , սոցիալ-տնտեսական և քաղաքական պայմաններում, ինչպես նաև կախված անհատական քաղաքացիական դիրքորոշումից, սեփական հայրենիքի նկատմամբ վերաբերմունքից:

«Հայրենասիրություն» տերմինն օգտագործվում է ոչ միայն գիտահետազոտական գրականության մեջ, այլ նաև քաղաքագետների և քաղաքական կուսակցությունների ելույթներում, բանավեճերում, հոդվածներում, նախընտրական ծրագրերում և այլն: Հայրենասրական և ռազմահայրենասիրական դաստիարակության հիմնախնդիրներն այսօր նոր լուծումներ, նոր մոտեցումներ են պահանջում: Ժամանակակից հասարակության մեջ նկատվում է ազգային արժեքների , մշակույթի, հայրենասիրական գաղափարների նկատմամբ անտարբերություն, դրանց անտեսում, քաղաքացիական դիրքորոշման պակաս: Ուստի կարևոր է, թե ինչպիսի սոցիալ-մշակութային քաղաքականություն է վարում պետությունը, ինչպիսի է կրթական համակարգի բովանդակությունը, քանի որ դրանով է պայմանավորված ժամանակակից աշխարհի մարտահրավերներին դիմակայելու հաջողությունը, ազգային վերածնունդը: Հայրենասիրական աշխարհի մարտահրավերներին դիմակայելու հաջողությունը, ազգային վերածնունդը: Հայրենասիրական դաստիարակության ուղղությամբ հանրակրթական դպրոցների աշխատանքի տեսության ու պրակտիկայի վերլուծությունը թույլ տվեց վեր հանել հակասություններ ժամանակակից պայմաններում սովորողների հայրենասիրական դաստիարակության արդիականության, հրատապության, հայրենիքի պաշտպանության համար պատրաստության անհրաժեշտության և մանկավարժական գիտության տեսության միջև: Հակասություններ կան նաև հայրենասերի և քաղաքացու անձի ձևավորման նկատամբ պետական պատվերի և դպրոցում ուսուցման, դաստիարակության պայմաններում իր քաղաքացիական դիրքորոշման դրսևորման հնարավորության բացակայության և հանրակրթական դպրոցում սովորողների նպատակաուղղված հայրենասիրական դաստիարակության գործընթացի իրականացման օբյեկտիվ անհրաժեշտության, կյանքում այն իրագործելու համար համապատասխան մանկավարժական պայմանների բացակայության միջև: Նշված հակասություններն էլ պայմանավորում են հետազոտության հիմնախնդիրը. Ինչպիսին են ժամանակակօց ավագ դպրոցականների ռազմահայրենասիրական դաստիարակության մանկավարժական 4 պայմանների ամբողջությունը, համակարգը, բովանդակությունը, իրականացման մեթոդներն ու միջոցները, դրանց կատարելագործման հնարավորությունները, ինչ սխալներ, ինչ բացթողումներ կան այն համակարգում, ինչպես կարելի է դրանք հաղթհարել:

Այս հիմնախնդիրներն էլ հիմք դարձան հետազոտության թեմայի սահմանման համար:

Հետազոտությա օբյեկտը սովորողների ռազմահայրենասիրական դաստիարակության գործընթացն է ժամանակակից ավագ դպրոցում:
 Հետազոտության առարկան սովորողների ռազմահայրենասիրական դաստիարակության կատարելագործման արդյունավետ ուղիների ու միջոցների համալիրն է ժամանակակից ավագ դպրոցում:

Հետազոտության նպատակն է մշակել և տեսականորեն հիմնավորել ավագ դպրոցում սովորողների ռազմահայրենասիրական դաստիարակության գործընթացը կատարելագործման արդյունավետ ուղիների ու միջոցների համալիրը:

Հետազոտության խնդիրներն են

1. Վերլուծել դպրոցականների ռազմահայրենասիրական դաստիարակության բովանդակությունն ու նրա բաղադրիչները ժամանակակից ավագ դպրոցի ամբողջական ուսումնադաստիարակչական գործընթացում
2. Ուսումնասիրել ռազմահայրենասիրական դաստիարակության տեսական մեթոդաբանական հիմունքները
3. Բացահայտել ռազմահայրենասիրական դաստիարակության համակարգի առանձին մոդելների գործառնությունը ժամանակակից ավագ դպրոցում
4. Փորձարարարական ճանապարհով հիմնավորել արդի ավագ դպրոցում ռազմահայրենասիրական դաստիարակության կատաելագործման մեր կողմից առաջադրված մանկավարժական ուղիների ու միջոցների գործառնությունը
5. Ստեղեծել դպրոցականների ռազմահայրենասիրական դաստիարակության և նախազորակոչային պատրաստության համակարգված ծրագիր

 Հետազոտության աշխատանքի արդյունքում՝

* Ներկայացվել է սովորողների ռազմահայրենասիրական դաստիարակության ամբողջական համակարգ, հստակեցվել են ժամանակակից նպատակը, խնդիրները, սկզբունքները ու մոտեցումները, առաջարկվել է զարգացման ծրագիր:
* Բացահայտվել է տեղայնացվել է ռազմահայրենասիրական դաստիարակության համակարգի առանձին մոդելների գործառնությունը ժամանակակից դպրոցում՝ հայ-ադրբեջանական սահմանային լարվածության, հակառակորդի կողմից դիվերսիոն-հետախուզական ակտիվ գործողությունների, հավանական պատերազմի սանձազերծման պայմանների հաշվառմամբ:
* Մշակվել և հարցումների միջոցով հիմնավորվել են ժամանակակից դպրոցում ռազմահայրենասիրական դաստիարակության գործընթացի կատարելագործման նպատակով մեր կողմից առաջադրված մանկավարժական ուղիներն ու ռազմավարությունը:
* Ավագ դպրոցների քաղաքացիական և հայրենասիրական դաստիարակությունը դիտարկվել է պետական երիտասարդական քաղաքականության համակարգում:

Վերջին տարիներին մեր հասարակության մեջ զգալիորեն ակտիվացել են ռազմահայրենասիրական դաստիարակության ուղղությամբ գործունեություն իրականացնող հասարակական , պետական, կրոնական կազմակերպությունները, առանձին անհատները, գիտակրթական կենտրոնները: Սակայն պետք է փաստենք, որ նրանց գործունեությունը համակարգված և համալիր բնույթ չի կրում ոչ կառուցվածքային, ոչ բովանդակային կողմերով: Ռազմահայրենասիրական դաստիարակության հիմնախնդրին ուղղված ծրագրերի , գործողությունների ծանրակշիռ հատվածի պատասխանատվությունը, նախաձեռնողականությունը վերցրել են ՀՀ Պաշտպանության և Կրթության ու գիտության նախարարությունների համապատասխան ստորաբաժանումները, հայ առաքելական եկեղեցին:Մասնավորապես ակտիվացել է ռազմահայրենասիրական դաստիարակության միջոցառոջմների պլան, ստորագրվում են նախարարների համատեղ հրամաններ: Այդ աշխատանքներում իրենց ներդրումն են ունենում նաև ՀՀ Մշակույթի և Առողջապահության, Արտակարգ իրավիճակների նախարարությունները, Ոստիկանությունը:

# ԵԶՐԱԿԱՑՈՒԹՅՈՒՆ

 Ավագ դպրոցականների ռազմահայրենասիրական դաստիարակության մեր կողմից իրակացրած հետազոտությունները մեզ թույլ տվեցին հանգել հետևյալ եզրակացություններին:

1.Ավագ դպրոցական տարիքի երիտասարդի բազմակողմանի դաստիարակությունը իրենից ներկայացնում է երիտասարդների մտաշարժողականության գործունեության բարձրացմանը: Անհրաժեշտ է որպեսզի դպրոցական տարիների երիտասարդները ունենան մշտապես շարժողական ակտիվություն, որն էլ իր հերթին կնպաստի նրանց մոտ բազմակողմանի զարգացվածության դաստիարակմանը:

2.Յուրաքանչյուր հայ պետք է իր գիտակցության մեջ միշտ բարձր պահի հայրենիքի նկատմաբ սիրո, հավատարմության զգացմունքը: Այդ սերը պետք է փոխանցել սերնդեսերունդ, փայլել այնպես ինչպես մեր նախնիները:

3.Հիմնավորվել է, սովորողների հայրենասիրական դաստիարակության կատարելագործման մանկավարժական ուղիներն ու միջոցները, հայրենասիրական դաստիարակության համակարգի ձեւավորման և զարգացման ծրագրերի իրականացումը:

4.Ժամանակակից ավագ դպրոցում ռազմահայրենասիրական դաստիարակության գործընթացի արդյունավետ գործառնությունը հնարավոր է ամբողջական մանկավարժական գործընթացում:

 5.Հանրակրթական դպրոցներում ռազմահայրենասիրական դաստիարակության խնդիրների արդյունավետ լուծման համար անհրաժեշտ է հստակեցնել բոլոր սուբյեկտների պարտականություններն ու գործառույթներն այդ ուղղությամբ և մշակել այդ աշխատանքի որակի գնահատման չափանիշներ ու մեխանիզմներ:

6.Ավագ դպրոցականների մոտ բանակում ծառայությանը պատրաստ չլինելը անմիջականորեն ազդում է զորակոչվելուց հետո զինված ուժերի ստորաբաժանումներում նրանց ծառայության որակի վրա(հարցման ենթարկված ավագ դպրոցականների շուրջ 30%-ը իրենց պատրաստ չեն համարում բանակում ծառայելու համար,իսկ 68%-ը գտնում է, որ որոշ չափով է պատրաստ):

#

# ԳՐԱԿԱՆՈՒԹՅԱՆ ՑԱՆԿ

1. Ռազմական հոգեբանության հիմնախնդիրները //Հանրապետական գիտաժողով, Եր., 2013:
2. Ամիրջանյան Յու.Ա.Սահակյան (ուսում.ձեռնարկ)2004
3. Անդրեասյան Հ.Պ. Ռազմահայրենասիրական դաստիարակությունը դպրոցում: Երեւան 1982թ.
4. Անդրեսյան Հ.ՊՆՌՀԴ-ի դաստիարակությունը դպրոցում Երևան 1982թ.
5. Բաբանսկի, Մանկավարժություն, Մաս 2, Երեւան, 1987թ., 8. Գյումրու պետական մանկավարժական ինստիտուտ
6. Նժդեհ Գ. , Երկեր, հ. 1, 2002
7. Վ. Գրիչենց, Հայ ազգային գաղափարախոսություն, Ե. 2010
8. Ռազմական հոգեբանության հիմնախնդիրները //Հանրապետական գիտաժողով, Եր., 2013:
9. Հ. Պ. Անդրեասյան, Ռազմահայրենասիրական դաստիարակությունը դպրոցում, Եր., «Լույս»,1982,
10. Ֆ. Ֆ. Կոզիրյով, Երեխաները մեծանում են հայրենասերներ, Եր., «Լույս», 1975:
11. Երկխոսություններ դաստիարակության մասին: Գիրք ծնողների համար //Վ. Ն. Ստոլետովի խմբագրությամբ, Եր., «Լույս», 1990:
12. Վ. Գրիչենց, Հայ ազգային գաղափարախոսություն, Ե. 2010